സോലാപ്പൂർ ഭുയീകോട്ട് കോട്ട

മഹാരാഷ്ട്രയിലെ സോലാപ്പൂരിലെ പ്രധാന വിനോദസഞ്ചാര കേന്ദ്രങ്ങളിലൊന്നാണ് സോലാപൂർ ഭുയീകോട്ട് കില്ല (കോട്ട). ചരിത്രപരവും മതപരവുമായ പ്രാധാന്യമുള്ള ഈ കോട്ട സോലാപ്പൂർ നഗരമധ്യത്തിൽ സ്ഥിതി ചെയ്യുന്നു. ചരിത്രം മധ്യകാലഘട്ടത്തിൽ, 14-ആം നൂറ്റാണ്ടിൽ ബാഹ്മനി രാജവംശത്തിന്റെ ഭരണകാലത്താണ് ഇത് നിർമ്മിച്ചത്. ഈ കോട്ടയിൽ തന്നെ ഔറംഗസേബ് കുറേക്കാലം ചിലവഴിച്ചിരുന്നതായി ചരിത്രം പറയുന്നു. പിൽക്കാലത്ത് മറാഠകളുടെ അധീനതയിൽ ആയിരുന്ന കാലത്ത് പേഷ്വാ ബാജിറാവു രണ്ടാമൻ ഇവിടെ കുറേ നാൾ തങ്ങിയിരുന്നു. ഘടന സിദ്ധേശ്വർ തടാകത്തിന്റെ അരികിലാണ് ഈ കോട്ടയുടെ സ്ഥാനം. കരിങ്കല്ല് കൊണ്ട് നിർമ്മിച്ച ഈ കോട്ടയുടെ മൂന്നു വശവും 30 അടി വീതിയുള്ള കിടങ്ങുണ്ട്. കോട്ടക്കുള്ളിൽ 32 തൂണുകളാൽ നിർമ്മിച്ച ഒരു കൽമണ്ഡപം, ശ്രീ കപിലസിദ്ധ മല്ലികാർജ്ജുന ക്ഷേത്രം തുടങ്ങിയ ഭാഗികമായി തകർന്ന നിരവധി നിർമ്മിതികൾ കാണാം. അവലംബം ചിത്രശാല